### MODALITAT BV (Borses de Viatge)

**Objectius.**

Donar suport a l’assistència a congressos, conferències, jornades, etc. en les quals es presenta una ponència o una comunicació.

1. Estudiants de tercer cicle que gaudeixen d’una beca predoctoral de Formació de Personal Investigador per participar en congressos i per cobrir costos addicionals (pagament de matrícula universitària) en la realització de les estades en centres estrangers (Gran Bretanya) es tracta de costos no previstos per l’ajut de Borsa de Viatge que es concedeix en el marc de les mateixes beques. Aquest concepte no serà cobert en un 100% per la Comissió si no proporcionalment amb el Vicerectorat de Recerca i els fons del projecte.
2. Estudiants de tercer cicle que gaudeixen d’una beca o ajut que no inclou borsa de viatge per a la realització d’activitats requerides per a la seva formació, sempre que sigui amb cofinançament.
3. Estudiants de tercer cicle que no gaudeixen d’una beca o ajut, sempre que l’investigador d’un projecte competitiu o grup consolidat, gestionats per la Facultat de Belles Arts, acrediti que col·labora amb regularitat en un projecte i sempre que sigui amb cofinançament.
4. Cofinançament d’estades curtes vinculades amb els processos de treball dels grups de recerca consolidats i dels projectes competitius, gestionats per la Facultat de Belles Arts.
5. Subvenció del 50 % com a màxim de la inscripció a congressos. En aquest cas l’interessat avançarà els diners de la inscripció i sol.licitarà a la Secretaria del congrés una factura amb l’adreça fiscal de la UB: Gran Via de les Corts Catalanes, 585 - 08007 Barcelona, NIF: Q0818001J. A més d’això, podeu demanar a l’Oficina de Recerca els codis numèrics que s’hauran d’informar de forma obligatòria a les factures a partir del 15 de gener de 2015.
6. Si es sol·licita l’ajut per a la inscripció no es finançarà el desplaçament.

**Condicions de la modalitat BV.**

1. Es permès el desplaçament en cotxe. En aquest cas l’import que es concedeixi s’adequarà a l’estipulat per la Comissió al lloc de destí amb altres mitjans de transport públic.
2. L’import subvencionat no serà superior al 75 % del cost total del bitllet d’avió o qualsevol altre mitjà de transport, segons el preu a la ciutat de destinació, d’acord amb les tarifes de les agències que tenen conveni amb la UB, fins un màxim de 700 euros.
3. Quan l’import del bitllet sigui igual o inferior a 150 € es subvenciona el 100% del bitllet.
4. En cas que més de quatre membres d’un departament o grup de recerca demanin ajuts per un viatge a la mateixa activitat, l’ajut serà global i es repartirà a parts iguals entre els sol·licitants.
5. No es pot demanar més d’un ajut per persona a l’any.
6. És imprescindible que els professors i becaris predoctorals (FI, FPU, FPI, APIF) sol·licitants, tinguin el seu currículum actualitzat a la base de dades del GREC en data posterior a l’1 de gener de l’any en que es resolguin els ajuts.

**Documentació.**

* Imprès de sol·licitud degudament complimentat i amb el vist i plau del director de departament.
* Invitació al congrés.
* Acceptació ponència o comunicació. (És requisit imprescindible acreditar aquesta acceptació per part del Centre de destí en el moment de presentar la sol·licitud).
* Acreditació de col·laboració en un projecte d’investigació (només en el cas de personal en formació).
* Pressupost de l’agència de viatge amb conveni amb la UB.
* Programa del congrés.

**Tramitació i presentació de les sol·licituds.**

Els impresos per sol·licitat aquest ajut es poden recollir o demanar a:

Oficina de Recerca de Belles Arts

Tel. 93 403 40 49

Les sol·licituds s’han d’adreçar al President de la Comissió de Recerca de Belles Arts i s’han de presentar a l’Oficina de Recerca esmentada, en l’imprès normalitzat acompanyades de la documentació adient.

Les sol·licituds han d’anar signades pel sol·licitant i han de comptar amb el vist i plau del Director del Departament.

Es faculta a l’Oficina de Recerca de Belles Arts per demanar a les persones interessades els documents necessaris que manquin per a l’avaluació, així com la modificació de defectes esmenables que puguin aparèixer a la sol·licitud. En cas que aquests requisits no es compleixin, la Comissió pot determinar l’ajornament de l’estudi fins que es presentin o modifiquin els documents.

**Terminis de la convocatòria.**

Els terminis d’admissió de sol·licituds són oberts. La Comissió avaluarà en cada reunió totes les sol·licituds que arribin amb una antelació de 72 hores a la data prevista per a la reunió, sempre que reuneixin els requisits.

Es preveuen dues reunions anuals de la Comissió de Recerca, llevat que l’acumulació de peticions o de temes per a tractar aconsellin fer alguna reunió extraordinària.

Les dates de reunió previstes durant l’any són:

* mes de març-abril
* mes d’octubre-novembre

**Condicions Generals.**

* En cas que els ajuts no s’utilitzin en el termini de tres mesos posteriors a la data de concessió, els imports retornaran al pressupost d’origen a disposició de la Comissió, llevat de causes justificades que hauran d’exposar-se per escrit abans de la finalització d’aquest termini. Aquest termini es comptarà a partir de la data prevista de sortida.
* En tot cas serà necessària l’autorització prèvia de la Comissió per poder destinar els ajuts a finalitats diferents d’aquelles per a les quals van ser concedits, sempre dins la mateixa modalitat.

El President de la Comissió de Recerca

Barcelona, 30 de gener de 2015